stanford-oval/wikipedia huggingface dataset:
חסידות צאנז-קלויזנבורג
מבנה

הרב יקותיאל יהודה הקים את ישיבת צאנז ואת קריית צאנז בנתניה, שהיא מרכז החסידות. כמו כן הוא ייסד את שכונת קריית צאנז בירושלים, את בית החולים לניאדו ואת מפעל הש"ס. יזם את שכונת קריית צאנז בטבריה. בארצות הברית הוא הקים קרייה חסידית ביוניון סיטי. התגורר בנתניה ויוניון סיטי בארצות הברית לסירוגין.
לאחר פטירתו של המייסד, הוכתרו שני אדמו"רים במקביל: בנו, הרב צבי אלימלך הלברשטאם המתגורר בנתניה; ובנו, הרב שמואל דוד הלברשטאם המתגורר בבורו פארק, ניו יורק.
החסידים התחלקו בין היורשים לרוב על פי מפתח גאוגרפי:
המרכז בישראל, המוכר כ"חסידות צאנז", מנה ב-2016 כ-2,500 בתי אב. בקריית צאנז בנתניה מתגוררות כ-600 משפחות, ואחרות בירושלים, קריית צאנז שבטבריה, אשדוד, בני ברק, צפת, פתח תקווה, חיפה, אלעד, רחובות, בית שמש, מודיעין עילית, וביתר עילית. באירופה החסידות נוכחת בערים לונדון, אנטוורפן ומנצ'סטר. בארצות הברית הן מתגוררות בבורו פארק, ויליאמסבורג, מונסי, יוניון סיטי, ולייקווד.
מבחינה פוליטית משתייכת החצר בישראל לסיעת שלומי אמוני ישראל בראשות ר' מאיר פרוש, הן בבחירות לכנסת והן במישור המוניציפלי, בכנסת העשרים וחמש מייצג את החסידות נציג חסידות צאנז הרב משה רוט שנכנס לתפקידו במסגרת החוק הנורווגי במקומו של השר ר' מאיר פרוש.
לחסידות ישיבות גדולות בנתניה ובחיפה, וישיבות קטנות בנתניה, בני ברק, ירושלים ואלעד. מדי שבוע יוצא עלון "בצילא דמהימנותא" ובו שיחות ודברי תורה שאמר האדמו"ר במהלך השבוע החולף. הירחון של החסידות, ששמו "צאנז", יוצא משנת ה'תשל"ו.
החצר בניו יורק, המוכרת יותר כ"צאנז קלויזנבורג", מונה כ-2,500 משפחות, רובן בארצות הברית והשאר באירופה. לחסידות מוסדות ובתי כנסת בבורו פארק, ויליאמסבורג, מונסי, לייקווד, ומונטריאל קנדה. בשנת ה'תשע"ה נפתחו בתי כנסת בירושלים ובבני ברק. רב החסידות בארצות הברית היה הפוסק רבי אפרים פישל הרשקוביץ זצ"ל.
החצר ביוניון סיטי מונה כמה עשרות משפחות. לאחר פטירתו של הרב שלמה בתמוז ה'תשע"ז, ממלא את מקומו באדמו"רות, גיסו הרב שאול יודא פריזנט (גם הוא חתן הרב הלברשטאם; אחיינו של רבי שלמה, רבי אליעזר גולדמן, הוכתר תחתיו באדמו"רות מזווהיל).
דרך ומאפיינים

הערך העיקרי בחסידות הוא לימוד התורה. ערך עליון של לימוד גפ"ת דף גמרא עם רש"י ותוספות ולהבינו לאשורו כדרך הלימוד בגליציה. רבי יקותיאל יהודה נהג לדרוש בדרך הפלפול כפי שהיה נהוג בחצרות צאנז ודינוב, וכפי שקיבל מרבו רבי מאיר יחיאל הולשטוק האדמו"ר מאוסטרובצה וכפי שהיה נהוג בגליציה.
כדרכן של חצרות גליציה ובפרט חסידות צאנז, היא אינה בעלת שיטה חסידית מיוחדת. באופן כללי מנהגי החסידות בלולים ממספר חצרות, והאדמו"רים אינם מקפידים על מנהגים קבועים. רבי יקותיאל יהודה היה נוהג להתפלל באריכות גדולה ולעיתים בשעה מאוחרת. בנו רבי שמואל דוד מתפלל אף מאוחר יותר מאביו[דרוש מקור], לעומת רבי צבי אלימלך שמיתן את ההנהגה ומתפלל בשעות המקובלות בשאר חצרות החסידות.
מפעל הש"ס העולמי הוא יוזמה ייחודית של חסידות צאנז-קלויזנבורג ללימוד גמרא בשיטת הבקיאות שכוללת לימוד של גמרא, רש"י ותוספות.
גלריה ממוסדות החסידות

מוסדות צאנז בלונדון
מוסדות צאנז בבורו פארק
מוסדות צאנז בוויליאמסבורג
מוסדות צאנז ביוניון סיטי
מוסדות צאנז חיפה
מוסדות צאנז בבני ברק
בית מדרש המרכזי קריית צאנז ירושלים
מוסדות צאנז ירושלים
"ההיכל הגדול" - היכל רוזנברג, בקרית צאנז נתניה
קריית החינוך בקריית צאנז
בית הכנסת השכונתי בקריית צאנז
כוללי האברכים בקרית צאנז
בית הכנסת של חסידות צאנז קלויזנבורג במונסי
בובות (טלנובלה)

| --- | --- |

סגל השחקנים
 סוגה:  טלנובלה דרמה פשע מתח
 יוצרים:  חנן סביון, גיא עמיר
 בימוי:  שי קפון
 שחקנים:  דודו טופז מיקי קם גל גדות אלי אלטוניו דנה פרידר מירי בוהדנה גיא לואל שחר חסון גילי סער גאלה קוגן זהר ליבה  נתי יובל לימורי
 ארץ מקור:  ישראל
 שפות:  עברית 
 מספר עונות:  1
 מספר פרקים:  102
 הפקה
 מפיק:  דני פארן
 חברת הפקה:  דורי מדיה דרסט
 אורך פרק:  כ-40 דקות
 שידור
 רשת שידור:  הוט 3 וואלה! VOD
 תקופת שידור מקורית:  18 בנובמבר 2007 – 20 באפריל 2008
 קישורים חיצוניים
 דף התוכנית ב-IMDb
 
בובות היא טלנובלה ישראלית מבית "דרסט הפקות" ששודרה בערוץ הוט 3 בשנים 2008-2007, ועסקה בעולם הדוגמנות. במרכז העלילה היריבות בין שני סוכני הדוגמנות נאווה (מיקי קם) ואריק (דודו טופז). כנהוג בטלנובלות, בעלילת "בובות" מעורבים סודות, שקרים, רומנים אסורים, תככים ושערוריות.
את שיר הפתיחה של הסדרה כתב דרור נובלמן, הלחין שי נובלמן ושרו רוני אלטר וההרכב טרי פויזן. הסדרה צולמה באולפני נווה אילן.
עלילה > עלילה מרכזית

בסדרה ישנם מספר קווי עלילה. קו העלילה המרכזי עוסק בהתערבות בין מנהל סוכנות "אוגוסט" אריק צרפתי לבין מנהלת סוכנות "קאט אאוט" נאווה נאמן, שהיו נשואים בעבר. לפי ההתערבות, הסוכנים יאתרו כל אחד דוגמנית חדשה, שתתמודד על תואר דוגמנית השנה. הסוכנות שהדוגמנית שלה תפסיד תעבור לבעלותה של הסוכנות המנצחת.
קו עלילה נוסף, עוסק במרים, נערה דתייה מצפת אשר נפגשת בעולם הדוגמנות במקרה, לאחר תאונת דרכים עם סוכן הדוגמניות תומר נאמן, בנה של נאווה. בהמשך הסדרה, מרים מגלה כי אריק צרפתי הוא אביה, לאחר שמצאה מכתב פרידה שנשלח מאביה, כביכול, לאמה רונית, ובו צורף כסף להפלה של עצמה. במחשבה כי אריק הרס לה ולאמה את החיים, מרים מחליטה לנקום. היא עוברת מהפך במראהּ החיצוני, משנה את שמה למרי קיי ומתחברת עם עיתונאית מבוגרת בשם בתיה גלעם, שזוממת להפיל איתה את אריק צרפתי. מרי מצטרפת לסוכנות אוגוסט כדוגמנית המתמודדת על התואר של דוגמנית השנה, ללא ידיעתה על ההתערבות הגדולה בין הסוכנויות. לאחר זמן מה, מרים מגלה לאריק כי היא בתו, אז מתברר כי את המכתב לא שלח אריק, כי אם נאווה נאמן.
בנוסף לכל, יש אדם מסתורי הרוצח דוגמניות באופן קבוע, הוא מאפר אותן איפור ליצנים ומרעיל אותן, מה שגורם למותן המיידי. בתחילת הסדרה הרוצח הורג את אחת הדוגמניות של אריק, ומשם במשך כל הסדרה מנסים לגלות מי רוצח דוגמניות. באמצע העונה, במהלך תצוגת אופנה הרוצח הורג את נופר, וכך נפתחת חקירה מעמיקה יותר. יובל, שוטר וגם אחיו של אמנון חוקר את הרצח של נופר, מה שמערב את רוב דמויות הסדרה. לקראת הסוף, מתגלה כי הרוצחת היא דנה- העוזרת של אריק וגם המאהבת שלו. היא נכנסת להריון ממנו אך התינוק מת לאחר שהיא נופלת במדרגות כשמגלה שהוא חזר ללאנה, אהובתו הנצחית מהעבר. היא מחליטה לנקום, וחוטפת את אהובתו העכשווית לאנה, ובסופו של דבר גם רוצחת אותה לאחר שהיא מנסה לברוח. בסיום העונה, דנה חוטפת את יובל, והתחרות הגדולה מגיעה לעיצומה על מי תנצח, מרי או מוניק. דנה מתכננת לרצוח את מרי. מרי מנצחת, ודנה מתכוננת להרוג את מרי על הבמה. תומר מגלה הכל ומשחרר את יובל, יחד הם מצילים את מרי ועוצרים את דנה, ולבסוף היא נכנסת לכלא.
בנוסף לכך, תומר נאמן המתחיל את הסדרה עם בת זוגה הוותיקה נופר קליין, מתאהב במרי קיי, והמערכת יחסים של השניים הופכת עלילה מרכזית של הסדרה.
מנגד, מוניק בלילי, פורצת מיומנת, מגיעה לעולם הדוגמנות אף היא במקרה, לאחר שנתפסה בעת פריצה לדירת הסטודיו של פיצ'ו, אביו של תומר, שהוא צלם במקצועו. דולב אבוגזיר, אחיו של שיקו שהיה בן זוגה של מוניק, בוגד באחיו ומנהל רומן אסור עם מוניק. בהמשך, דולב ושיקו מתעמתים וכתוצאה מכך נפלט קליע מאקדחו של שיקו, הפוגע בכלייתו היחידה של דולב. בסופו של דבר ניצל דולב הודות לאחיו, שתרם לו כליה.
עלילה > עלילות משנה

עמית פלורנטין, צלם השנה, מוצא עצמו במרכזו של משולש אהבה. קרן, חברתו ההרה, תופסת אותו בזמן הלא נכון ובמקום הלא נכון, ומניחה כי הוא מנהל רומן עם נטלי חיון, דוגמנית בסוכנות של נאווה. היא נפרדת ממנו, ולאחר מכן נגרר עמית אחר נטלי והופך להיות בן זוגה. לאחר זמן מה קרן מגלה שזו הייתה אי הבנה אחת גדולה, והיא ועמית חוזרים להיות ביחד. בפרק האחרון של הסדרה היא יולדת את בנה כאשר עמית נוכח לצדה.
קרלה גל, דוגמנית מרכזית בתולדות הסוכנות של אריק, ואמנון גל, מאפיונר ואיש עסקים בכיר מאוד, נתקלים אף הם בצרות ובבעיות חוזרות ונשנות. אמנון עושה הכל כדי לרצות את אשתו, גם אם בדרכים קיצוניות ולא כשרות.
מפיק אירועי האופנה, מויש שגב בוגד באשתו היח"צנית המבוקשת עמליה, עם הסטייליסט המצליח וההומוסקסואל הרצל בוטפיקה.
דמויות > דמויות ראשיות

אריק צרפתי (דודו טופז): בעליה של סוכנות הדוגמנות "אוגוסט", אביה של מרי, פלייבוי מזדקן ובעל יריבות ארוכת שנים עם גרושתו ובעלת הסוכנות המתחרה "קאט אאוט", נאווה נאמן.
נאווה נאמן (מיקי קם): גרושתו של אריק צרפתי. אישה קרה, עניינית ומחושבת. אמו של תומר. בעלת סוכנות הדוגמנות "קאט אאוט"
מרים אלקיים (גל גדות): נערה דתייה שברחה מצפת לתל אביב, בתו של אריק צרפתי, ובת זוגו של תומר נאמן.
תומר נאמן (אלי אלטוניו): בנם של פיצ'ו ונאווה, ויורשה המיועד. היה בזוגיות עם נופר, ולאחר שנופר מתה הוא נהיה בן זוגה של מרי.
נופר קליין (דנה פרידר): דוגמנית פופולרית שטופחה על ידי אריק צרפתי, והייתה בת זוגו של תומר. נרצחה בידי דנה.
קרלה גל (מירי בוהדנה): דוגמנית ותיקה שמסרבת להכיר בגילה המתקדם.
עמית פלורנטין (זהר ליבה): צלם מהדור הצעיר, שהוכתר בטקס פרסי האופנה כצלם השנה. את הידע שלו רכש מפיצ'ו, הצלם הוותיק.
מויש שגב (גיא לואל): מפיק אירועי אופנה, נשוי לעמליה ואביו של גיא, ובהמשך יוצא מהארון ונהיה בן זוג של הרצל.
הרצל בוטפיקה (שחר חסון): סטייליסט מצליח, הומוסקסואל ובן זוגו של מויש.
מוניק בלילי (גילי סער): עבריינית שנכנסה לעולם הדוגמנות במקרה.
שירן פוקס (גאלה קוגן): דוגמנית צעירה ושטחית על פניו, שמתנהגת כסטריאוטיפ המקובל לבלונדינית. מנהלת בלוג מצולם ולאחר מכן גם תוכנית טלוויזיה, ולא בוחלת בשום אמצעים כדי להשיג את מטרותיה. עברה אונס בילדותה על ידי שכן של הוריה, בסוף הסדרה מתגלה כגאונה לאחר מבחן פסיכומטרי, וחוזרת להיות עם אדם.
דמויות > בתפקיד אורח

הרופאה (ענת מגן-שבו): הרופאה של מרי לאחר שהיא מנסה להתאבד, מרבה להתבלבל במילים.
גיל ריבה (בתפקיד עצמו): מראיין את עמליה ואת מויש על יציאתו מהארון של מויש והקשיים שלהם עם בנם גיא.
גיא פינס (בתפקיד עצמו): ראיין את תומר בתוכנית שלו.
העובדת הסוציאלית: עובדת סוציאלית שקובעת למי גיא ילך למויש והרצל או לעמליה.
סמנכ"ל הוט (אילן צינמן): סמנכ"ל הוט אחראי על תקציב התוכנית של אדם ושירן.
גורליצקי (יוסי קפלן): רוצה להרוג את אמנון כי הוא מפחד שאמנון ילשין עליו בגלל אמנון פרש.
אביעד (יובל כספין): עיתונאי הומו שחוזר מטוסקנה כדי לעשות כתבה על מויש והרצל ובסוף מתברר כי אביעד מאוהב במויש, הוא מנשק אותו וזה גורם לסכסוכים בין מויש להרצל.
אביגדור ליכינשטין (אביגדור ליכינשטין): היה אמור לשפוט בתחרות של דוגמנית השנה כביכול מקבל שוחד מתומר כדי שישנה את תוצאות התחרות לטובת הסוכנות שלו.
הערות שוליים

↑  יעל גאוני, ‏דורי מדיה רכשה 75% מפארן הפקות תמורת 1.6 מיליון דולר, באתר גלובס, 25 בנובמבר 2007
↑  שירות גלובס, ‏HOT מעלה קמפיין לטלנובלה החדשה "בובות", באתר גלובס, 11 בנובמבר 2007
↑  איריס אברמוביץ', גל? צונאמי!, באתר ynet, 26 בדצמבר 2007
↑  מירב קריסטל, ליהוק חדש ל"בובות", באתר ynet, 30 באוגוסט 2007
אמנון סופרין

| --- | --- |
אין תמונה חופשית
 לידה:  19 בדצמבר 1954 (בן 70) 
 מדינה:  ישראל 
 השתייכות:   המוסד למודיעין ולתפקידים מיוחדים  צבא הגנה לישראל
 תקופת הפעילות:  1973–2003 (צה"ל)   2003 – 2008 (המוסד)
 דרגה:    תת-אלוף
 תפקידים בשירות
 קצין מודיעין של גדוד 13  קצין מודיעין של חטיבה 769  מפקד מרכז הסיור הקרבי  קצין המודיעין של פיקוד המרכז  רמ"ח איסוף  קצין חיל מודיעין השדה ראשי  ראש אגף המודיעין במוסד
 פעולות ומבצעים
   מלחמת יום הכיפורים   מבצע שלום הגליל   המערכה ברצועת הביטחון האינתיפאדה הראשונה האינתיפאדה השנייה
 תפקידים אזרחיים
 ראש החטיבה לתחום ביטחון הפנים באלתא
 
אמנון סופרין (נולד ב-19 בדצמבר 1954) הוא מנהל מערך המודיעין העסקי של התעשייה האווירית, תת-אלוף במילואים בצה"ל אשר שירת כקצין חיל מודיעין השדה הראשון. לאחר שחרורו מצה"ל היה בכיר ב"מוסד".
קורות חייו

אמנון סופרין התגייס ב-1973 ושובץ בחטיבת גולני. בעת שהיה חניך בקורס מ"כים חי"ר פרצה מלחמת יום הכיפורים. סופרין לחם בשורות גדוד 17 בניסיון הכושל של החטיבה לכיבוש החרמון ובמבצע קינוח. אחרי שנפצע במבצע קינוח, עבר למערך המודיעין ושירת כקצין המודיעין של גדוד 13 בחטיבת גולני. לאחר מכן שירת ביחידת שטח ופיענוח באמ"ן, קצין המודיעין של חטיבה 769 ועוזר קמ"ן של אוגדה 366 (אוגדת מילואים בפיקוד הצפון). בתפקידיו הבאים שירת בחטיבת המחקר בזירת הצפון. בשנים 1990–1992 פיקד על מרכז הסיור הקרבי בבסיס צאלים. לאחר לימודים במכללה לביטחון לאומי, מונה ב-1993 לקצין המודיעין של פיקוד המרכז, תקופת החתימה על הסכם אוסלו א', פיגועי חמאס, טבח מערת המכפלה ורצח יצחק רבין. בשנים 1996 עד 1999 היה ראש מחלקת האיסוף באגף המודיעין. בשנת 2000 מונה לקצין מודיעין השדה ראשי, חיל שזה עתה הוקם, ועמד בראשו עד יולי 2003.
קורות חייו > במוסד

לאחר שחרורו מצה"ל מונה באוגוסט 2003 לראש אגף המודיעין במוסד למודיעין ולתפקידים מיוחדים, תפקיד בו שירת במהלך מלחמת לבנון השנייה ובאיסוף המודיעין שהביא למידע על הכור הגרעיני בסוריה ותקיפתו. כיהן עד ינואר 2008.
קורות חייו > באזרחות

עבד כיועץ בחברת התעופה כנפיים. עמד בראש החטיבה לתחום ביטחון הפנים (Homeland Security) בחברת אלתא של התעשייה האווירית. לאחר מכן קודם להיות מנהל מערך המודיעין העסקי במטה התעשייה האווירית. משמש מרצה מן החוץ באוניברסיטת רייכמן.
חיים אישיים והשכלה

סופרין נשוי ואב לשניים.
בעל תואר ראשון במדע המדינה מאוניברסיטת תל אביב, 1990, ותואר שני בלימודי ביטחון ומדע המדינה מאוניברסיטת חיפה, 1993. בעל תואר דוקטור מהמחלקה למדע המדינה באוניברסיטה העברית בירושלים, 2020. נושא הדוקטורט שלו היה "הדינמיקה של קבלת החלטות על התערבות צבאית: מודל קבלת ההחלטות הדו-קבוצתי".
הערות שוליים

↑   תא"ל אמנון סופרין חוזר לרגעי הקרב הקשים במלחמת יום הכיפורים, סרטון  באתר יוטיוב
↑  המודיעין במלחמת יום הכיפורים תשל"ד — 1973 ארבעים שנה אחרי
↑  אמיר אורן, זעזוע במוסד: המשנה של מאיר דגן התפטר מתפקידו, באתר הארץ, 29 ביוני 2009.
| קציני הגנת גבולות ראשיים  |
| --- | --- | --- |
| קציני איסוף קרבי ראשיים  | אמנון סופרין • יובל חלמיש • גיא ליפקין • אריאל קארו • אלי פולק • גיא בר-לב • מרדכי כהנא |  |
| קציני איסוף קרבי ראשיים  ומפקדי מערך הגנת הגבולות | מרדכי כהנא • דן נוימן (ממלא מקום) • אמיר אבשטיין |  |
| קציני הגנת גבולות ראשיים  | אמיר אבשטיין • עמית ימין • אליעד מואטי |  |
איש חשוב מאוד

ערך זה עוסק בסדרת טלוויזיה. אם התכוונתם לאיש בעל מעמד חשוב, ראו .
| --- | --- |

סמליל הסדרה
 סוגה:  דרמה
 יוצרים:  שירלי מושיוף
 כותבים:  שירלי מושיוף
 בימוי:  שירלי מושיוף, תומר שני
 שחקנים:  יהודה לוי, אלמה דישי, נטע ריסקין
 פרסים:  "מיני סדרת הדרמה הטובה ביותר" בטקס פרסי האקדמיה הישראלית לטלוויזיה לשנת 2014
 ארץ מקור:  ישראל
 שפות:  עברית אנגלית
 מספר עונות:  2
 מספר פרקים:  24
 הפקה
 מפיק:  דוד מנדיל
 חברת הפקה:  מובי פלוס
 אורך פרק:  כ-30 דקות
 שידור
 רשת שידור בישראל:  HOT3
 תקופת שידור מקורית:  4 בספטמבר 2014 – 14 במרץ 2019 
 תקופת שידור בישראל:  4 בספטמבר 2014 – 14 במרץ 2019
 קישורים חיצוניים
 דף התוכנית ב-IMDb
איש חשוב מאוד היא סדרת דרמה ישראלית של חברת התקשורת HOT, המבוססת בחלקה על חייו של השחקן יהודה לוי. הסדרה החלה את שידורה ב-4 בספטמבר 2014, ומשודרת בערוץ HOT3.
הסדרה זכתה בארבעה פרסים בטקס פרסי האקדמיה הישראלית לטלוויזיה 2014, "מיני סדרה הטובה ביותר", "השחקן הטוב ביותר", "השחקנית הטובה ביותר" ו"התסריט הטוב ביותר".
העונה השנייה של הסדרה עלתה לשידור ב-27 בדצמבר 2018 והסתיימה ב-14 במרץ 2019.
עלילה

הסדרה מתבססת בצורה פיקטיבית על חייו של יהודה לוי, שחקן נערץ אשר נמצא אחרי פרידה מחברתו ובתחילת הסדרה פוגש את רונה, שיהודה מנסה לשתף אותה במה שעובר עליו, וכמה קשה להיות נערץ ומפחד מהיום שבו יפסיק להיות רלוונטי. הסדרה מגוללת על הצורך של יהודה לוי להתחיל חיים נורמליים בעזרתה של רונה שעוזרת לו לצאת למסע הזה.
תקופת שידור

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 12 | 12 | 4 בספטמבר 2014 | 13 בנובמבר 2014 |
|  | 2 | 12 | 12 | 27 בדצמבר 2018 | 14 במרץ 2019 |
דמויות > דמויות ראשיות

יהודה לוי (עצמו): כוכב נערץ, בן 34, שמחפש תדמית שונה לחייו הנערצים. מפחד להתבגר, ופוחד מהיום שבו הקריירה שלו תדעך. ניהל זוגיות עם רונה במשך חודש וחצי. זכה בתואר השחקן הטוב של השנה בטקס פרסי האקדמיה.
רונה זלצר (אלמה דישי): סטודנטית ומלצרית בת 30, גרושה טרייה. יצאה עם יהודה חודש וחצי ונפרדו ואז התפטרה מעבודתה. לומדת ספרות אנגלית באוניברסיטה.
רומי (רומי אבולעפיה): ידידה של יהודה.
אוסנת מיכאלי (מיקה אלמוג): הסוכנת של יהודה. מאוהבת בו והקשר שלו עם רונה מפריע לה.
אלי (אלינור) שיין (נטע ריסקין) (עונה 2): מפיקה מצליחה באמריקה, ישראלית לשעבר המתכחשת לישראליות שלה, יהודה נוחת באמריקה עבור אודישן שסידרה לו שם.
דמויות > דמויות נוספות

בוריס (סלבה ביברגל): השומר בבניין של יהודה לוי.
ליה (ליהי קורנובסקי) (עונה 1): בחורה שמשתתפת בפסטיבל יחד עם יהודה לוי. מנהלת איתו רומן קצר.
תומר (תומר אופנר) (עונה 1)
מאור שוויצר (עצמו) (עונה 1)
גל (גל לב) (עונה 1)
דודו באוכנר (עצמו) (עונה 1): ידיד של יהודה. מנהל את בית הקפה הקבוע בו יהודה לוי מבלה.
אבישי (קובי דורון) (עונה 1): היה נשוי לרונה. בפרק לפני האחרון עוזר לה לחפש את הכלבה, ומתקרבים.
מיקה (מורן רוזנבלט) (עונה 1): ידידה של יהודה אשר בפרק האחרון הופכת לבת זוגו.
מיכל (רונית סטרשנוב) (עונה 2): שחקנית, מכרה של יהודה מישראל, מזמינה את יהודה לסדנת משחק קשוחה באמריקה עם המורה שלה למשחק סוזן.
כריס נות' (עצמו) (עונה 2): שחקן מפורסם המתיידד עם יהודה בפרק האחרון.
רוני קובן (עצמו) (עונה 2): עיתונאי שעורך כתבה ומראיין את יהודה על חייו בלוס אנג'לס.
הפקה

את הסדרה יצרה שירלי מושיוף יחד עם תומר שני. מושיוף החלה לכתוב את התסריט בשנת 2009 כשהכירה את לוי במהלך העבודה על העונה השלישית של "האלופה". מושיוף הגתה תחילה את הרעיון לכתוב סדרה על שחקן מפורסם שמתאהב באשה אנונימית לאחר שנפרד מבת זוגו המפורסמת, והמפגש שלה עם לוי הוביל לכך שהסדרה התגבשה סביב דמותו. הצילומים החלו באמצע שנת 2013, זמן קצר בטרם הודיע לוי עצמו על פרידתו מבת זוגו בחיים, נינט טייב. הסדרה צולמה בדירה במגדל W בתל אביב-יפו, וכן בבית קפה "שניאור" ברחוב פינסקר בתל אביב, ובדירת מגוריה של מושיוף שמוצגת בסדרה כדירת אמו של לוי.
בינואר 2015 פורסם כי אושרה לסדרה עונה שנייה, והיא עלתה לשידור ב-27 בדצמבר 2018 והסתיימה ב-14 במרץ 2019.
ביקורות

הסדרה זכתה לביקורות חיוביות והוגדרה על ידי מבקרים אחדים כסדרה פורצת דרך המציבה רף גבוה לטלוויזיה הישראלית. מבקר הטלוויזיה של עיתון "מעריב השבוע" התרשם כי "בבניית הדמויות והעלילה ובשפה המדוברת, "איש חשוב מאוד" מציבה סטנדרטים שלא ניתן יהיה להתעלם מהם בעתיד".
גלריית תמונות

יהודה לוי על סט הצילומים
אלמה דישי על סט הצילומים
הערות שוליים

↑  "איש חשוב מאוד" ו"הפרלמנט" הן הזוכות הגדולות בטקס פרסי הטלוויזיה 2014, באתר וואלה, 13 בפברואר 2015
↑  ארז עמירן, להתמכר לסיפור של יהודה לוי, באתר סלונה, 7 בספטמבר 2014
↑  מיכאל יעקובסון, כאן גר (לא בכיף) יהודה לוי: הסדרה, המציאות, הדימוי, הפנטזיה, הכלא, באתר Xnet‏, 7 בספטמבר 2014
↑  יפעת הללי אברהם, ‏יהודה לוי ואלמה דישי ישתפו פעולה שוב בעונה השנייה של איש חשוב מאוד, באתר ‏מאקו‏, 29 בינואר 2015
↑  מור קומפני, עכבר העיר אונליין, איש עצוב מאוד: יהודה לוי כפי שמעולם לא ראיתם, באתר הארץ, 5 בספטמבר 2014
↑  דורון ברוש, ‏להיות יהודה לוי: "איש חשוב מאוד" היא סדרה פורצת דרך, באתר מעריב השבוע, 12 בספטמבר 2014
| 0 | 1 | 2 |
| --- | --- | --- |
| הקודם: 2013 - אבודים באסיה | פרס האקדמיה לטלוויזיה - מיני סדרת הדרמה הטובה ביותר  2014 - איש חשוב מאוד | הבא: 2015 - פאודה |
בובספוג מכנסמרובע – פרקים

זו רשימת הפרקים של סדרת הטלוויזיה "בובספוג מכנסמרובע".
עד פברואר 2025 שודרו 313 פרקים מלאים בישראל ובארצות הברית 316.
סקירת הסדרה

| עונה | עונה | פרקים> מס' פרקים מלאים | פרקים> מס' פרקים משניים | תאריך שידור מקורי ארצות הברית> הפרק הראשון | תאריך שידור מקורי ארצות הברית> שידור האחרון | תאריך שידור בישראל ישראל> הפרק הראשון | תאריך שידור בישראל ישראל> הפרק הראשון | תאריך שידור בישראל ישראל> הפרק האחרון | תאריך שידור בישראל ישראל> הפרק האחרון |
| --- | --- | --- | --- | --- | --- | --- | --- | --- | --- |
|  | 1 | 20 | 41 | 1 במאי 1999 | 3 במרץ 2001 | 1 ביולי 2003 | 1 ביולי 2003 | 28 ביולי 2003 | 28 ביולי 2003 |
|  | 2 | 20 | 39 | 20 באוקטובר 2000 | 26 ביולי 2003 | 29 ביולי 2003 | 29 ביולי 2003 | 27 באוגוסט 2003 | 27 באוגוסט 2003 |
|  | 3 | 20 | 37 | 5 באוקטובר 2001 | 11 באוקטובר 2004 | 1 ביולי 2004 (גרסה מתורגמת לעברית) | 2 בינואר 2005 (גרסה מדובבת לעברית) | 29 ביולי 2004 (גרסה מתורגמת לעברית) | 27 בינואר 2005 (גרסה מדובבת לעברית) |
|  | בובספוג: הסרט | בובספוג: הסרט | בובספוג: הסרט | 19 בנובמבר 2004 | 19 בנובמבר 2004 | 14 באפריל 2005 | 14 באפריל 2005 | 14 באפריל 2005 | 14 באפריל 2005 |
|  | 4 | 20 | 38 | 6 במאי 2005 | 24 ביולי 2007 | 6 בנובמבר 2006 | 6 בנובמבר 2006 | 2 בספטמבר 2007 | 2 בספטמבר 2007 |
|  | 5 | 20 | 41 | 19 בפברואר 2007 | 19 ביולי 2009 | 9 בספטמבר 2007 | 9 בספטמבר 2007 | 7 ביולי 2009 | 7 ביולי 2009 |
|  | 6 | 26 | 47 | 3 במרץ 2008 | 5 ביולי 2010 | 10 ביוני 2009 | 10 ביוני 2009 | 3 ביולי 2011 | 3 ביולי 2011 |
|  | 7 | 26 | 50 | 19 ביולי 2009 | 11 ביוני 2011 | 3 במרץ 2011 | 3 במרץ 2011 | 22 בדצמבר 2011 | 22 בדצמבר 2011 |
|  | 8 | 26 | 47 | 26 במרץ 2011 | 6 בדצמבר 2012 | 23 בדצמבר 2011 | 23 בדצמבר 2011 | 17 במרץ 2013 | 17 במרץ 2013 |
|  | 9 | 26 | 49 | 21 ביולי 2012 | 20 בפברואר 2017 | 18 במרץ 2013 | 18 במרץ 2013 | 23 בנובמבר 2016 | 23 בנובמבר 2016 |
|  | בובספוג הסרט: ספוג מחוץ למים | בובספוג הסרט: ספוג מחוץ למים | בובספוג הסרט: ספוג מחוץ למים | 6 בפברואר 2015 | 6 בפברואר 2015 | 5 במרץ 2015 | 5 במרץ 2015 | 5 במרץ 2015 | 5 במרץ 2015 |
|  | 10 | 11 | 22 | 15 באוקטובר 2016 | 2 בדצמבר 2017 | 13 במרץ 2017 | 13 במרץ 2017 | 16 בנובמבר 2017 | 16 בנובמבר 2017 |
|  | 11 | 26 | 50 | 24 ביוני 2017 | 25 בנובמבר 2018 | 19 בנובמבר 2017 | 19 בנובמבר 2017 | 12 בדצמבר 2018 | 12 בדצמבר 2018 |
|  | 12 | 26 | 48 | 11 בנובמבר 2018 | 29 באפריל 2022 | 14 ביולי 2019 | 14 ביולי 2019 | 14 באוגוסט 2022 | 14 באוגוסט 2022 |
|  | בובספוג הסרט: מבצע הצלה | בובספוג הסרט: מבצע הצלה | בובספוג הסרט: מבצע הצלה | 14 באוגוסט 2020 | 14 באוגוסט 2020 | 6 במרץ 2021 | 6 במרץ 2021 | 6 במרץ 2021 | 6 במרץ 2021 |
|  | 13 | 26 | 52 | 22 באוקטובר 2020 | 1 בנובמבר 2023 | 31 באוגוסט 2021 | 31 באוגוסט 2021 | 17 בדצמבר 2023 | 17 בדצמבר 2023 |
|  | 14 | 13 | 21 | 2 בנובמבר 2023 | 2 בדצמבר 2024 | 24 במרץ 2024 | 24 במרץ 2024 | 3 בדצמבר 2024 | 3 בדצמבר 2024 |
|  | 15 | 20 | יפורסם בהמשך | 24 ביולי 2024 | יפורסם בהמשך | 4 בדצמבר 2024 | 4 בדצמבר 2024 | יפורסם בהמשך | יפורסם בהמשך |
פרקים > עונה 10

בשנת 2013 הסדרה חודשה לעונה עשירית. הפקת העונה בחו"ל החלה ב-12 באוקטובר 2015. ב-16 בפברואר 2016 נודע כי היא כוללת 11 פרקים מלאים. פרקי העונה הם 205–215. העונה עלתה ב-15 באוקטובר 2016 ובישראל ב-13 במרץ 2017 עם הפרקים "מוח מעופף" ("Whirly Brains") ו"גיבור על" ("Mermaid Pants") והסתיימה בישראל לפני ארצות הברית ב-27 באוגוסט 2017 עם הפרקים "חברים פראים" ("Feral Friends") "אל תעיר את פטריק" ("Don't Wake Patrick"). כל פרקי העונה העשירית דובבו לעברית באולפני וידאופילם אינטרנשיונל על ידי טליה ברקאי.
| מספר הפרק (בסדרה) | מספר הפרק (בעונה) | שם הפרק ארצות הברית | שם הפרק ישראל | תאריך שידור מקורי ארצות הברית | תאריך שידור בישראל ישראל |
| --- | --- | --- | --- | --- | --- |
| 205 | 1-א | Whirly Brains | מוח מעופף | 15 באוקטובר 2016 | 13 במרץ 2017 |
| 205 | 1-ב | Mermaid Pants | גיבורי על | 29 באוקטובר 2016 | 13 במרץ 2017 |
| 206 | 2-א | Unreal Estate | אחוזה לא אמיתית | 3 ביוני 2017 | 14 במרץ 2017 |
| 206 | 2-ב | Code Yellow | קוד צהוב | 3 ביוני 2017 | 14 במרץ 2017 |
| 207 | 3-א | Mimic Madness | טירוף החיקויים | 25 פברואר 2017 | 15 במרץ 2017 |
| 207 | 3-ב | House Worming | בית התולעים | 25 פברואר 2017 | 15 במרץ 2017 |
| 208 | 4-א | Snooze You Lose | נרדמת, הפסדת | 4 במרץ 2017 | 16 במרץ 2017 |
| 208 | 4-ב | Krusty Katering | הקייטרינג הפריך | 4 במרץ 2017 | 16 במרץ 2017 |
| 209 | 5-א | SpongeBob's Place | המקום של בובספוג | 11 במרץ 2017 | 19 במרץ 2017 |
| 209 | 5-ב | Plankton Gets the Boot | פלנקטון מגורש | 11 במרץ 2017 | 19 במרץ 2017 |
| 210 | 6-א | Life Insurance | ביטוח חיים | 18 במרץ 2017 | 2 ביולי 2017 |
| 210 | 6-ב | Burst Your Bubble | לפוצץ את הבועה | 18 במרץ 2017 | 2 ביולי 2017 |
| 211 | 7-א | Plankton Retires | פלנקטון פורש | 25 במרץ 2017 | 3 ביולי 2017 |
| 211 | 7-ב | Trident Trouble | צרות של קלשון | 25 במרץ 2017 | 3 ביולי 2017 |
| 212 | 8-א | The Incredible Shrinking Sponge | הספוג המתכווץ המדהים | 2 בדצמבר 2017 | 4 ביולי 2017 |
| 212 | 8-ב | Sportz? | ספורט? | 16 ביולי 2017 | 4 ביולי 2017 |
| 213 | 9-א | The Getaway | הבריחה | 10 ביוני 2017 | 5 ביולי 2017 |
| 213 | 9-ב | Lost and Found | אבידות ומציאות | 10 ביוני 2017 | 5 ביולי 2017 |
| 214 | 10-א | Patrick's Coupon | הקופון של פטריק | 17 ביוני 2017 | 6 ביולי 2017 |
| 214 | 10-ב | Out of the Picture | מחוץ לתמונה | 17 ביוני 2017 | 6 ביולי 2017 |
| 215 | 11-א | Feral Friends | חברים פראיים | 7 באוקטובר 2017 | 27 באוגוסט 2017 |
| 215 | 11-ב | Don't Wake Patrick | אל תעיר את פטריק | 7 באוקטובר 2017 | 27 באוגוסט 2017 |